CELEX: 62013TN0402
Language: hr
Date: 2013-07-31 00:00:00
Title: Predmet T-402/13: Tužba podnesena 31. srpnja 2013. — Orange protiv Komisije

26.10.2013   
            
            
               HR
            
            
               Službeni list Europske unije
            
            
               C 313/28
            
         Tužba podnesena 31. srpnja 2013. — Orange protiv Komisije
   (Predmet T-402/13)
   2013/C 313/53
   Jezik postupka: francuski
   
      Stranke
   
   
      Tužitelj: Orange (Pariz, Francuska) (zastupnici: J.-P. Gunther i A. Giraud, avocats)
   
      Tuženik: Europska komisija
   
      Zahtjevi
   
   Tužitelj od Općeg suda zahtijeva da:
   
               —
            
            
               poništi pobijanu odluku;
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   Predmetnom tužbom tužitelj zahtjeva poništenje odluka Komisije od 25. i 27. lipnja 2013. koje se odnose na France Télécom i Orange, kao i sva trgovačka društva koja oni izravno ili neizravno kontroliraju, nalažući im da se podvrgnu pretrazi na temelju članka 20. stavka 4. Uredbe Vijeća br. 1/2003 (1). Ove su odluke donesene u postupku primjene članka 102. UFEU-a i članka 54. Sporazuma o EGP u odnosu na sektor pružanja usluga pristupa internetu (predmet AT.40090).
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog odnosi se na povredu načela nužnosti i proporcionalnosti, budući da je Komisija naložila pretragu aktivnosti koje su vrlo slične onima koje su obuhvaćene odlukom koju je samo devet mjeseci prije donijelo francusko tijelo nadležno za tržišno natjecanje i unatoč tome što francusko tijelo nadležno za tržišno natjecanje nije ocijenilo nikakvo postupanje Orange-a kao kršenje pravila o tržišnom natjecanju. Tužitelj tvrdi da Komisija tijekom pretrage nije istraživala dodatne elemente u odnosu na one kojima je već raspolagala, a što je trebala napraviti u skladu s postojećom sudskom praksom na ovom području.
            
         
               2.
            
            
               Drugi tužbeni razlog odnosi se na arbitrarni karakter pobijanih odluka, budući da Komisija nije imala dovoljno ozbiljne i podrobne indicije za poduzimanje mjere koja je u tolikoj mjeri intruzivna kao što je pretraga.
            
         
      (1)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL 2003., L 1, str. 1) (SL, posebno izdanje na hrvatskom jeziku, poglavlje 8., svezak 1., str 165.).